CELEX: 32014D0105
Language: fi
Date: 2014-02-24 00:00:00
Title: 2014/105/EU: Komission täytäntöönpanopäätös, annettu 24 päivänä helmikuuta 2014 , päätöksen 2004/3/EY muuttamisesta sovellettavien unionin luokkien osalta (tiedoksiannettu numerolla C(2014) 1081)  ETA:n kannalta merkityksellinen teksti

26.2.2014   
            
            
               FI
            
            
               Euroopan unionin virallinen lehti
            
            
               L 56/16
            
         
      KOMISSION TÄYTÄNTÖÖNPANOPÄÄTÖS,
   annettu 24 päivänä helmikuuta 2014,
   päätöksen 2004/3/EY muuttamisesta sovellettavien unionin luokkien osalta
   (tiedoksiannettu numerolla C(2014) 1081)
   (ETA:n kannalta merkityksellinen teksti)
   (2014/105/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon siemenperunoiden pitämisestä kaupan 13 päivänä kesäkuuta 2002 annetun neuvoston direktiivin 2002/56/EY (1) ja erityisesti sen 17 artiklan 2 kohdan,
   sekä katsoo seuraavaa:
   
               (1)
            
            
               Komission päätöksessä 2004/3/EY (2) viitataan komission direktiivillä 93/17/ETY (3) määritettyihin perussiemenperunoiden luokkiin. Direktiivi 93/17/ETY on korvattu komission täytäntöönpanodirektiivillä 2014/20/EU (4). Kyseisessä direktiivissä säädetään haitallisia organismeja koskevista vaatimuksista samoin kuin muistakin vaatimuksista.
            
         
               (2)
            
            
               Edellä mainitun korvaamisen vuoksi on tarpeen korvata myös viittaukset luokkiin päätöksessä 2004/3/EY. Uusien viittausten olisi vastattava vaatimuksia vain haitallisten organismien osalta.
            
         
               (3)
            
            
               Sen vuoksi päätöstä 2004/3/EY olisi muutettava.
            
         
               (4)
            
            
               On aiheellista, että tätä päätöstä sovelletaan samasta päivämäärästä lähtien kuin täytäntöönpanodirektiiviä 2014/20/EU.
            
         
               (5)
            
            
               Tässä päätöksessä säädetyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 2004/3/EY 1 artikla seuraavasti:
   
      ”1 artikla
      Annetaan liitteessä I olevassa 1 sarakkeessa luetelluille jäsenvaltioille lupa – siltä osin kuin on kyse siemenperunoiden kaupan pitämisestä liitteessä I olevassa 2 sarakkeessa niiden kohdalla luetelluilla alueilla – rajoittaa siemenperunoiden kaupan pitäminen seuraaviin perussiemenperunaluokkiin:
      
                  a)
               
               
                  siemenperunoiden tuotannon osalta jokin seuraavista:
                  
                              i)
                           
                           
                              perussiemenperunat, jotka täyttävät komission täytäntöönpanodirektiivin 2014/20/EU (5) liitteessä I olevassa 1 kohdan a alakohdan ii–v alakohdassa ja 1 kohdan b alakohdan i–iv alakohdassa asetetut ”unionin S-luokkaa” koskevat vaatimukset tai
                           
                        
                              ii)
                           
                           
                              perussiemenperunat, jotka täyttävät täytäntöönpanodirektiivin 2014/20/EU liitteessä I olevassa 2 kohdan a alakohdan ii–v alakohdassa ja 2 kohdan b alakohdan i–iv alakohdassa asetetut ”unionin SE-luokkaa” koskevat vaatimukset;
                           
                        
            
                  b)
               
               
                  perunoiden tuotannon osalta jokin seuraavista:
                  
                              i)
                           
                           
                              perussiemenperunat, jotka täyttävät täytäntöönpanodirektiivin 2014/20/EU liitteessä I olevassa 1 kohdan a alakohdan ii–v alakohdassa ja 1 kohdan b alakohdan i–iv alakohdassa asetetut ”unionin S-luokkaa” koskevat vaatimukset,
                           
                        
                              ii)
                           
                           
                              perussiemenperunat, jotka täyttävät täytäntöönpanodirektiivin 2014/20/EU liitteessä I olevassa 2 kohdan a alakohdan ii–v alakohdassa ja 2 kohdan b alakohdan i–iv alakohdassa asetetut ”unionin SE-luokkaa” koskevat vaatimukset tai
                           
                        
                              iii)
                           
                           
                              perussiemenperunat, jotka täyttävät täytäntöönpanodirektiivin 2014/20/EU liitteessä I olevassa 3 kohdan a alakohdan ii–v alakohdassa ja 3 kohdan b alakohdan i–iv alakohdassa asetetut ”unionin E-luokkaa” koskevat vaatimukset.
                           
                        
            
   2 artikla
   Tätä päätöstä sovelletaan 1 päivästä tammikuuta 2016.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 24 päivänä helmikuuta 2014.
      
         
            Komission puolesta
         
         Tonio BORG
         
         
            Komission jäsen
         
      
   
   
      (1)  EYVL L 193, 20.7.2002, s. 60.
   
      (2)  Komission päätös 2004/3/EY, tehty 19 päivänä joulukuuta 2003, luvasta toteuttaa siemenperunoiden kaupan pitämisen osalta tiettyjen jäsenvaltioiden koko alueella tai osalla siitä neuvoston direktiivin 2002/56/EY liitteissä I ja II säädettyjä toimenpiteitä tiukempia toimenpiteitä tiettyjä tauteja vastaan (EUVL L 2, 6.1.2004, s. 47).
   
      (3)  Komission direktiivi 93/17/ETY, annettu 30 päivänä maaliskuuta 1993, yhteisön perussiemenperunoiden luokittelusta sekä näihin luokkiin sovellettavista edellytyksistä ja nimityksistä (EYVL L 106, 30.4.1993, s. 7).
   
      (4)  Komission täytäntöönpanodirektiivi 2014/20/EU, annettu 6 päivänä helmikuuta 2014, perus- ja varmennettujen siemenperunoiden unionin luokkien määrittelemisestä ja tällaisiin luokkiin sovellettavista edellytyksistä ja nimityksistä (EUVL L 38, 7.2.2014, s. 32).
   
      (5)  Komission täytäntöönpanodirektiivi 2014/20/EU, annettu 6 päivänä helmikuuta 2014, perus- ja varmennettujen siemenperunoiden unionin luokkien määrittelemisestä ja tällaisiin luokkiin sovellettavista edellytyksistä ja nimityksistä (EUVL L 38, 7.2.2014, s. 32).”